TNITY เข่าอ่อน กำไร Q3 ลดลง 51.53% เหลือ 20.29 ลบ. เหตุรายได้หด-หนี้สินเพิ่ม
TNITY เข่าอ่อน กำไร Q3 ลดลง 51.53% เหลือ 20.29 ลบ. จากปีก่อนมีกำไร 41.85 ลบ. เหตุรายได้หด-หนี้สินเพิ่ม ขณะที่ 9 เดือนแรกพลิกขาดทุน 15.97 ลบ. จากปีก่อนมีกำไร 110.11 ลบ.
9 พ.ย. 2560

บริษัท ทรีนีตี้ วัฒนา จำกัด (มหาชน) หรือ TNITY รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย.60 และงวด 9 เดือน 2560 มีกำไรสุทธิดังนี้

โดยผลการดำเนินงานประจำไตรมาสดังกล่าวมีกำไรลดลง เนื่องจากรายได้จากธุรกิจหลักทรัพย์และสัญญาซื้อขายล่วงหน้าลดลงจาก 164.47 ล้านบาท ในไตรมาส 3/59 เป็น 127.09 ล้านบาทในไตรมาส 3/60 เป็นผลมาจากเปลี่ยนแปลงรายได้ต่อไปนี้ รายได้ค่านายหน้าขายหลักทรัพย์ลดลงจาก 92.51 ล้านบาทในไตรมาส 3/59 เป็น 70.16 ล้านบาทในงวดเดียวกันของปี 60 หรือลดลง 24.16%
ทั้งนี้เป็นผลจากการลดลงของปริมาณการซื้อขายหลักทรัพย์โดยรวมของตลาดหลักทรัพย์ที่ลดลงจาก 61,303 ล้านบาทต่อวัน เป็น 48,363 ล้านบาทต่อวันในไตรมาส 3/60 แต่ส่วนแบ่งการตลาดลดลงจาก 1.97% ในไตรมาส 3/59 เป็น 1.62% ในงวดเดียวกันของปี 60
รวมทั้งรายได้ดอกเบี้ยจากการเงินให้กู้ยืมเพื่อซื้อหลักทรัพย์ที่ลดลงจาก 42.07 ล้านบาท เป็น 34.24 ล้านบาท ตามมูลค่าลูกหนี้เงินให้กู้ยืมเพื่อซื้อหลักทรัพย์ที่ลดลงระหว่างงวดปี 60
ขณะเดียวกันหนี้สินบริษัทและบริษัทย่อยมีหนี้สินรวม 3,020.80 ล้านบาท เพิ่มขึ้นเล็กน้อยจากหนี้สินรวมเมื่อสิ้นปี 59 ที่มีจำนวน 2,992.66 ล้านบาท หนี้สืนรวมดังกล่าวโดยหลักเป็นเงินกู้ยืมรวม 2,034.96 ล้านบาท เปรียบเทียบกับเงินกู้ยืมจำนวน 2,010.91 ล้านบาทเมื่อสิ้นปี 59 เจ้าหนี้สำนักหักบัญชี และเจ้าหนี้ธุรกิจหลักทรัพย์และสัญญาซื้อขายล่วงหน้า 107.61 ล้านบาท และ 727.19 ล้านบาทตามลำดับ